ସୁନା ସ୍ମଗଲିଂ ମାମଲା : ନିଲମ୍ବିତ ଆଇଏଏସ୍ ଅଧିକାରୀ ଏମ୍. ଶିବଶଙ୍କରଙ୍କୁ ଗିରଫ କଲା ଇଡି - Prameya News7\nସୁନା ସ୍ମଗଲିଂ ମାମଲା : ନିଲମ୍ବିତ ଆଇଏଏସ୍ ଅଧିକାରୀ ଏମ୍. ଶିବଶଙ୍କରଙ୍କୁ ଗିରଫ କଲା ଇଡି\nଥିରୁବନ୍ତପୁରମ୍ ୨୮।୧୦ଃ କେରଳ ସୁନା ସ୍ମଗଲିଂ ମାମଲାରେ ହାଇକୋର୍ଟ ନିଲମ୍ବିତ ଆଇଏଏସ ଏମ ଶିବଶଙ୍କରଙ୍କ ଅନ୍ତରୀଣ ଜାମିନ ଆବେଦନ ଖାରଜ କରିଦେଇଛନ୍ତି । ଜାମିନ ଆବେଦନ ଖାରଜ ପରେ ବୁଧବାର ଦିନ ପ୍ରବର୍ତ୍ତନ ନିର୍ଦ୍ଦେଶାଳୟ ତାଙ୍କୁ ଗିରଫ କରିଛି ।\nପ୍ରବର୍ତ୍ତନ ନିର୍ଦ୍ଦେଶାଳୟର ଏକ ଟିମ୍ ଆୟୁର୍ବେଦ ହସ୍ପିଟାଲରେ ପହଞ୍ଚି ସେଠାରୁ ତାଙ୍କୁ ଗିରଫ କରିଥବା ଜଣାପଡିଛି । କେରଳ ମୁଖ୍ୟମନ୍ତ୍ରୀଙ୍କ ପୂର୍ବ ମୁଖ୍ୟ ସଚିବଙ୍କର ସେଠାରେ ଚିକିତ୍ସା ଚାଲିଥିଲା । ଶିବଶଙ୍କରଙ୍କୁ ଗିରଫ କରି ସେଠାରୁ ଏର୍ଣ୍ଣାକୁଲମ ନିଆଯାଇଛି । ଏହା ପୂର୍ବରୁ ଶିବଶଙ୍କରଙ୍କର ଦୁଇଟି ଅନ୍ତରୀଣ ଜାମିନ୍ ଆବେଦନ ବୁଧବାର ଦିନ ହାଇକୋର୍ଟ ଖାରଜ କରିସାରିଥିଲା । ପ୍ରବର୍ତ୍ତନ ନିର୍ଦ୍ଦେଶାଳୟ ଏବଂ ସୀମା ଶୁଳ୍କ ବିଭାଗ ମାମଲାର ଯାଞ୍ଚ କରୁଛି ।\nସୂଚନାଯୋଗ୍ୟ ଯେ, ସୀମା ଶୁଳ୍କ ବିଭାଗ ଗତ ଜୁଲାଇ ୫ରେ ୧୫ କୋଟି ଟଙ୍କା ମୂଲ୍ୟର ୩୦ କେଜି ସୁନା ଜବତ କରିଥିଲା । ଜାତୀୟ ତଦନ୍ତ ଏଜେନ୍ସୀ (ଏନଆଇଏ), ସୀମା ଶୁଳ୍କ ବିଭାଗ ଏବଂ ପ୍ରବର୍ତ୍ତନ ନିର୍ଦ୍ଦେଶାଳୟ ସମେତ କେନ୍ଦ୍ରୀୟ ଏଜେନ୍ସୀ ଏହି ମାମଲାର ଅଲଗା ଅଲଗା ଯାଞ୍ଚ କରୁଥିଲେ ।\nଏନଆଇଏ ଏହି ମାମଲାରେ ବେଆଇନ କାର୍ଯ୍ୟକଳାପ ନିରୋଧ ଆଇନ ବଦଳରେ ସୁରେଶ, ସରିତ ପିଏସ, ସନ୍ଦୀପ ନାୟର ଏବଂ ଫୈଜଲ ଫରିଦ ସହିତ କେତେକ ଲୋକଙ୍କ ବିରୋଧରେ ମାମଲା ରୁଜୁ କରିଛି । ସୁରେଶ ଏବଂ ସରିତ ୟୁନାଇଟେଡ୍ ଆରବ ଏମିରେଟ୍ ର ବାଣିଜ୍ୟ ଦୂତାବାସର ପୂର୍ବତନ କର୍ମଚାରୀ । ୟୁନାଇଟେଡ୍ ଆରବ ଏମିରେଟ୍ ର ଥିରୁବନ୍ତପୁରମ୍ ସ୍ଥିତ ବାଣିଜ୍ୟ ଦୂତାବାସର ଜଣେ ଅଧିକାରୀଙ୍କୁ ବ୍ୟବହାର କରି ରାଜନୈତିକ ସାମଗ୍ରୀ ଜରିଆରେ ସୁନା ସ୍କଗଲିଂ ନେଇ ମାମଲା ରହିଛି ।
